|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | |  | **iba na MSP (0 - 249 zamestnancov)** | |  | **iba na veľké podniky (250 a viac zamestnancov)** | |  | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Predložený materiál **Akčný plán digitálnej transformácia Slovenska na roky 2019-2022** (ďalej ako aj „akčný plán“) sa dotýka viacerých hlavných sektorov hospodárstva, t.j. podnikateľský sektor, priemysel, doprava a finančné služby. Prostredníctvom opatrení akčného plánu sa podporí vytvorenie podnikateľského ekosystému, ktorý bude schopný čeliť svetovej konkurencii a bude produkovať inovácie úspešné v rámci jednotného digitálneho trhu a konkurencieschopné v digitálnej ére. Technologický pokrok a investície prinášajú predovšetkým nadnárodné spoločnosti pôsobiace na Slovensku, ako aj malí a strední podnikatelia a startupy. Z tohto dôvodu je nevyhnutné aby ich štát v čo najväčšej miere podporoval.  Opatrenia akčného plánu podnikateľským subjektom prinesú nasledovné zmeny, resp. naštartujú procesy, ktoré prinesú podnikateľskému sektoru nasledujúce zmeny:   * jednotné a zjednodušené procesy pre podnikanie v celej Európskej únii, * zníženie transakčných nákladov pri poskytovaní obsahu a služieb cezhranične (vďaka jednotným zmluvným pravidlám a dobre nastavenému daňovému režimu DPH), * regulácie prispôsobené digitálnej dobe, ktoré podporia férovú hospodársku súťaž, vyriešia problémy digitálnych monopolov a podporia inovatívne biznis modely, * efektívnu elektronickú komunikáciu s verejnou správou, ktorá bude šetriť čas a peniaze podnikateľov, * financovanie, ktoré podporí inovácie podnikateľov, a štátmi podporované „living labs“, kde si inovatívne riešenia budú môcť vyskúšať v praxi a ďalej ich škálovať a zlepšovať, * nové možnosti pre využitie a spracovanie dát, ako aj zabezpečenie voľného pohybu dát ako piatej slobody vnútorného trhu EÚ.   Od zjednotenia pravidiel v Európskej únii je možné tiež očakávať výrazné zvýšenie konkurencie, čo prináša mnohé výzvy a príležitosti. Vo všeobecnosti sa dá predpokladať, že uspejú podniky, ktoré dokážu inovovať a digitalizovať svoje procesy, ale najmä ponúknuť služby a produkty s vysokou pridanou hodnotou. Je preto dôležité, aby takéto podniky dostali príslušnú podporu, ktoré má zabezpečiť práve implementácia opatrení v akčnom pláne – ide o nasledujúcu podporu:   * podpora skúšať a vytvárať nové biznis modely, * podpora zavádzať riešenia umelej inteligencie v biznis procesoch, * podpora v prístupe k ľudskému kapitálu, znalostiam a technológiám, * a v neposlednom rade finančná podpora počas celého inovačného cyklu od aplikovaného výskumu až po škálovanie inovácií.   Jedna z prioritných oblastí akčného plánuje **„Vytvoríme základy pre moderné digitálne a dátové hospodárstvo a pre digitálnu transformáciu širšej ekonomiky“.**  *Sektor: Hospodárstvo*  *Podsektory: Priemysel, Ekonomika a finančný sektor, Podnikanie, Infraštruktúra, Telekomunikácie, Doprava, Poľnohospodárstvo a pôdohospodárstvo.*  Údaje predstavujú vzácny zdroj pre vytváranie hodnoty v dátovom hospodárstve a považujú sa za katalyzátor hospodárskeho rastu, inovácií a informatizácie vo všetkých odvetviach hospodárstva. Inteligentné telefóny a senzory zbierajú stále intímnejšie informácie o polohe a životnom štýle, zariadenia v internete vecí nahrávajú náš hlas pri ich ovládaní a posielajú ho na analýzu do vzdialených dátových centier. Kvantifikovateľná hodnota aplikácií, ktoré využívajú osobné údaje, sa v Európe odhaduje na 1 trilión EUR ročne do roku 2020.[[1]](#footnote-2) Pre občanov Slovenska to znamená približne 5.5 miliardy EUR ročne, čo momentálne predstavuje okolo 7 % HDP.  Prostredníctvom implementácie opatrení v akčnom pláne sa na Slovensku do roku 2022 postavia základy pre naplnenie strategických cieľov Stratégie digitálnej transformácie Slovenska 2030 a to:   * Transformácia tradičného priemyslu na inovačný digitálny priemysel (Smart Industry) * Vybudovanie modernej, robustnej a funkčnej digitálnej infraštruktúry * Vybudovanie fungujúceho dátové hospodárstvo pre lepšie využívanie dát * Vytvorenie ekosystému slovenských Digitálnych inovačných hubov (DIHs) a vybudovanie unikátneho inovačného hubu v Bratislave * Príprava a implementovanie novej legislatívnej a regulačnej politiky pre vytvorenie inovatívneho podnikateľského ekosystému * Zlepšenie verejných politík v oblasti dopravy a zavádzanie inteligentnej mobility, vrátane autonómnych vozidiel * Aplikovanie udržateľné obrábanie pôdy prostredníctvom využívania technológií presného poľnohospodárstva (Precision Farming) a analýzou veľkých dát zo senzorov.   Slovensko sa tak stane dynamická dátová ekonomika v rámci EÚ. Legislatívne prostredie bude nastavané spôsobom, aby sa umožnila aplikácia nových biznis modelov, postavených na platformách a umelej inteligencii v praxi. V rámci ekonomiky bude tiež existovať dostatočný dopyt po inovatívnych riešeniach, aby bolo možné udržať dostatočný trh a vytvárať inovácie. Slovenské firmy tak budú zamestnávať rastúci počet dátových vedcov. Dá sa očakávať, že vzniknuté inovácie budú exportované v rámci jednotného digitálneho trhu a ďalej. |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Predkladaný akčný plán bol konzultovaný v priestore zriadených expertných pracovných skupín v oblastiach ako napr. Lepšie údaje, Lepšie služby VS, digitálne platformy a digitálne zručnosti. Opatrenia boli tiež navrhnuté v súlade s diskusiami na Rade Európskej únie v procese schvaľovania Záverov Rady pre Akčný plán pre elektronickú verejnú správu na roky 2016 až 2020 ako aj s diskusiami v rámci pracovnej skupiny EK pre dátové hospodárstvo.  Expertné pracovné skupiny boli zložené zo zástupcov vybraných ústredných orgánov štátnej správy, mimovládneho neziskového sektora, akademickej obce ako aj zo zástupov veľkých podnikateľov, ako aj malých a stredných podnikateľov a start-upov. Navrhované opatrenia boli prezentované, diskutované a validované na nasledujúcich podujatiach:   * Na workshope o digitálnych platformách 11.03.2016 * Na workshope o opatreniach Digitálneho jednotného trhu 17.03.2016 * Na stretnutí so zástupcami CCIA 15.04.2016 * V rámci podujatí DSM Roadshow po Slovensku * Na konferencii MyData v Helsinkách 01.09.2016 * Na podujatí Jarná ITAPA 09.06.2016 * Na Rade vlády pre digitalizáciu 22.09.2016 * Na High Level konferencii o dátovom hospodárstve s komisárom Oettingerom v Bruseli 17.10.2016 * V rámci online prieskumu „Jednotný digitálny trh na Slovensku: očakávania a priority“ * Na workshope o prioritách jednotného digitálneho trhu na Slovensku 21.06.2018 * Na workshope Digitálne Slovensko 2030 dňa 20.12.2018 * Na workshope Americkej ambasády k Stratégii Digitálnej transformácie 22.02.2019 * Na početných pracovných stretnutiach Úradu podpredsedu vlády SR pre investície a informatizáciu s odbornou verejnosťou počas prvého kvartálu roku 2019.   Základné princípy, na ktorých je založené dosahovanie hmatateľných výsledkov podľa tohto akčného plánu s cieľom dosiahnuť strategické ciele Stratégie digitálnej transformácie Slovenska 2030 a ktoré nezaťažujú podnikateľov, naopak zvyšujú ich konkurencieschopnosť, sú:   * Koordinácia regulácie digitálnej ekonomiky, ktorá postupne transformuje všetky odvetvia, * Kombinácia dlhodobej stratégie a koncepčného prístupu s experimentovaním, * Podpora kapacity podnikov a investícií do výskumu a vývoja, * Podpora otvorenosti produktov, metód, nástrojov a princípov slobodného prístupu k softvéru, a * Podpora inovačnej kapacity a zavádzanie riešení postavených na umelej inteligencii najmä na úrovni MSP.   Proces tvorby tohto materiálu bol participatívny a umožňoval zapojenie širokého spektra zainteresovaných aktérov, vrátane zástupcov podnikateľského sektoru. |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| Akčný plán nepredstavuje žiadne ďalšie finančné zaťaženie podnikateľov na národnej úrovni. Práve naopak, vytvára predpoklady k zjednodušovaniu procesu verejného obstarávania, k modernizácii regulačného prostredia využitím nových prístupov k regulácií a vytvára nové príležitosti pre podnikateľov, ako sa zapojiť do inovácií vo verejnom a súkromnom sektore. Veľký dôraz je tiež kladený na zvyšovanie zručností a rekvalifikáciu pracovnej sily. Hlavným cieľom bude nachádzať nové možnosti, ako reguláciu modernizovať, zjednodušovať a uľahčovať dodržiavanie pravidiel. Tento cieľ sa dosiahne prostredníctvom moderných regulačných nástrojov ako dynamická regulácia, posudzovanie vplyvov s využitím analytických dát či Test malých a stredných podnikateľov. |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Akčný plán môže nepriamo spôsobiť dodatočné náklady podnikov na novú IKT infraštruktúru, osvedčenia a príp. kvalifikovaný personál pri prechode a spravovaní podnikovej infraštruktúry v e-society ako aj pri dodržiavaní nových pravidiel na správu osobných údajov zákazníkov. Uvedené náklady môžu byť kompenzované zvýšením produktivity výroby alebo poskytovaním služieb v dôsledku optimalizácie a digitalizácie procesov, preto ich nie je možné konkrétne vyčísliť. |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Všeobecne sa očakáva zníženie administratívnych nákladov vďaka zvýšeniu používateľskej prívetivosti elektronických služieb, ich cezhraničnej interoperabilite, odstráneniu informačných povinností podnikov (reporting vo vzťahu k orgánom verejnej správy, zjednodušenie procesu VO a bezpapierový styk). |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *0* | *0* | | *Nepriame finančné náklady* | *0* | *0* | | *Administratívne náklady* | *0* | *0* | | ***Celkové náklady regulácie*** | ***0*** | ***0*** |   Dopad regulácií na trh a ich vplyv na podporu rastu údajového a digitálneho hospodárstva sa nedá exaktne vyčísliť, a to najmä pri malých a stredných podnikoch. Treba si uvedomiť, že digitálna transformácia bude mať rozdielny dopad na jednotlivé podnikateľské subjekty v závislosti od ich zamerania, produkcie či výroby. Digitálna transformácia je dynamický proces, ktorý je dnes veľmi ťažké predvídať a kvantifikovať. |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| Implementácia akčného plánu by mala prispieť k znižovaniu bariér pre vstup na trh pre nových dodávateľov alebo poskytovateľov služieb. Počíta sa so zosúladením podmienok cezhraničného podnikania, tj. s rovnakým prístupom k podnikateľským subjektom ponúkajúcim rovnaké alebo obdobné produkty/služby. Odstraňovanie bariér cezhraničného podnikania, na jednej strane posilní konkurencieschopnosť cien za rovnaké/obdobné produkty/služby a rozšíri možnosti pôsobenia všetkých typov podnikov. Na druhej strane však ovplyvní pôsobenie menej konkurenčných podnikov v dôsledku intenzívnejšej konkurencie.  Znižovanie cezhraničných bariér prispeje k zvýšeniu cezhraničných investícii (najmä od súkromných investorov) a k zjednodušeniu prístupu k existujúcim klasickým nástrojom financovania (bankové úvery). Zároveň predstavuje príležitosť k uplatneniu slovenských podnikov na zahraničných trhoch. Na druhej strane však môže negatívnym spôsobom ovplyvniť domácu ekonomiku a zamestnanosť z dôvodu prílevu zahraničného kapitálu a spoločností (likvidácia firiem, rušenie pracovných miest v menej konkurencieschopných podnikoch...).  Taktiež inovačný ekosystém na Slovensku naďalej výrazne zaostáva za inými krajinami Európskej únie. Neadekvátny ekosystém pre podporu inovácií negatívne ovplyvňuje úspešnosť a konkurencieschopnosť slovenských firiem na medzinárodnom trhu. Toto sa týka predovšetkým malých a stredných podnikateľov. Podpora, ktorá sa zväčša dostáva veľkým firmám sa musí primerane orientovať na malých a stredných podnikateľov. Musíme tiež podporiť nové biznis modely, aby na Slovensku mohli vznikať platformy pre nové sektory podporujúce posilnenie slovenskej digitálnej ekonomiky.  Zlepšenie konkurencieschopnosti a správanie sa podnikov na trhu sa zrealizuje prostredníctvom nasledujúcich opatrení v rámci druhej prioritnej oblasti Akčného plánu **„Vytvoríme základy pre moderné digitálne a dátové hospodárstvo a pre digitálnu transformáciu širšej ekonomiky“**:   * Zavedieme systém dynamickej regulácie orientovanú na cieľ * Podporíme nové podnikateľské modely v digitálnej ekonomike * Zriadime Digitálne inovačné huby   Akčný plán zároveň obsahuje viacero opatrení, ktoré môžu nepriamo, resp. následne zvýšiť konkurencieschopnosť podnikov a to napr.   * Zmodernizujeme a zjednodušíme právny rámec v oblasti údajov – pripraví sa nový zákon o údajoch * Vyhodnotíme činnosť Inovačného hubu NBS * Analyzujeme možnosti využitia experimentálneho overovania regulácie finančných inovácií * Zanalyzujeme potreby regulácie crowdfundingu * Zanalyzujeme možnosť využiteľnosti tokenizácie aktív   Následne, dôsledkom uvedených opatrení bude: Zníženie transakčných nákladov pri poskytovaní obsahu a služieb cezhranične (vďaka jednotným zmluvným pravidlám a dobre nastavenému daňovému režimu DPH),Zabezpečenie voľného toku iných ako osobných dát, čo podnikom uľahčí vyvíjať nové inovatívne služby a uľahčí cezhraničný online nákup a predaj pre ľudí a podniky,Vytvorenie skutočne jednotného trhu, natívne digitálneho, ktorý umožní podnikateľom jednoducho podnikať cezhranične a škálovať svoj digitálny biznis. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| Prvá vlna informatizácie a inovácii verejnej správy prostredníctvom digitálnych technológii prebehla v rokoch 2010 až 2015 v rámci Operačného programu Informatizácia spoločnosti. Informačné systémy a digitálne služby, ktoré boli výsledkom tohto snaženia, vo veľkej miere nesplnili očakávania: pretože sa netransformovali biznis procesy, riešenia časom zastarali a náklady boli zdanlivo príliš vysoké. Jedným z kľúčových problémov je proces verejného obstarávania, ktorý trvá dlho, je ťažkopádny a preferuje takzvaný vodopádový prístup, ktorý vedie k horším výsledkom. Mnoho iniciatív, ktoré sú predstavené v tejto stratégii sa pripravuje už niekoľko rokov a ešte sa nezačalo s procesom verejného obstarávania. Na druhej strane, prvá vlna informatizácie vytvorila vrstvu úradných záznamov a informačných systémov, nad ktorou je možné vytvárať nadstavbové služby s pridanou hodnotou.  Súčasný stav a pomalý postup zavádzania inovácií je nezlučiteľný s technologickým vývojom a je potrebné výrazne skrátiť procesy prípravy, ako i investičné náklady budúcich projektov. Jedným z riešení je podpora využívania metód inovačného obstarávania, experimentovanie vo verejnej správe a zmena kultúry, aby inovácie boli skutočne možné. Ak chceme modernizovať fungovanie verejnej správy a uspieť, v prvom rade je potrebné zmeniť spôsob, akým je verejná správa schopná inovovať.  Akčný plán zásadným spôsobom ovplyvňuje inovácie, a to zavedením opatrení, ktoré podporujú vznik nových služieb a biznis modelov predovšetkým v sektore **informačných a komunikačných služieb** (štandardy, technologické riešenia na otvorenom aplikačnom rozhraní - open API pre verejnú správu, nové produkty v dátovom hospodárstve a v platformovej ekonomike) a jeho prepojení aj na výrobnú sféru - zavedenie Industry 4.0 a testovanie prepojených a autonómnych vozidiel na Slovensku. Akčný plán prispieva k zvyšovaniu efektívnosti využívania/výroby zdrojov na základe rozhodnutí tvorených pomocou inteligentných dát (a algoritmov umelej inteligencie).  Digitálny boom prispieva a bude prispievať aj k rozvoju výskumu a vývoja pri hľadaní odpovedí na nové výzvy, ktoré prináša, k budovaniu nových interdisciplinárnych partnerstiev a k zvyšovaniu dopytu po kvalifikovaných pracovníkov R&D. Vo vybraných prioritných témach budú tiež grantami podporované inovatívne malé a stredné podniky.  Zlepšenie využívania inovácií v podnikateľskom sektore sa zrealizuje prostredníctvom nasledujúcich opatrení v rámci druhej prioritnej oblasti Akčného plánu **„Vytvoríme základy pre moderné digitálne a dátové hospodárstvo a pre digitálnu transformáciu širšej ekonomiky“**:   * Zavedieme systematické hodnotenia vplyvov regulácií na inovácie a digitálne hospodárstvo * Zriadime Digitálny inovačný hub * Zavedieme do praxe vybrané inovačné koncepty v doprave v pilotnom rozsahu, tzv. Proof of Concept * Zavedieme systém dynamickej regulácie orientovanej na cieľ * Vyhodnotíme činnosť Inovačného hubu NBS * Analyzujeme možnosti využitia experimentálneho overovania regulácie finančných inovácií * Zanalyzujeme potreby regulácie crowdfundingu * Zanalyzujeme možnosť využiteľnosti tokenizácie aktív * Podporíme inovačnú kapacitu podnikov a zavádzanie riešení postavených na umelej inteligencii v praxi * Vypracujeme manuál pre firmy na zavedenie umelej inteligencie * Zvýšime konkurencieschopnosť slovenského IT sektora v oblasti umelej inteligencie   Súčasná legislatíva často vôbec nepočíta s novými technológiami. Dôležitým spôsobom, ako modernizovať hospodárstvo a verejnú správu je nastaviť legislatívne rámce pre potreby 21. storočia, či už zjednodušením, odstránením zastaraných pravidiel, alebo prijatím úplne nových konceptov, ak je to efektívne (napríklad v oblasti využívania dát): Pri návrhu riešení problémov uprednostňujeme zjednodušovanie a odstraňovanie súčasných regulácií všade tam, kde je to možné. Iniciatívy jednotného digitálneho trhu vnímame ako príležitosť prispôsobiť regulačné rámce digitálnej dobe a eliminovať nepotrebné a duplicitné pravidlá. Všetky nové návrhy musia byť dôkladne vyhodnotené. Podporujeme najmä celoeurópske riešenia a elektronickú podporu pre preukazovanie zhody s reguláciami. Nové pravidlá by tak mali viesť k harmonizácii a odbúravaniu nepotrebných regulácií na národnej úrovni a eliminácii takzvaného „gold platingu“ .Postupne budeme v jednotlivých sektoroch zavádzať dynamické regulácie, ktoré umožňujú dotknutým subjektom experimentovať a inovovať postupy tak, aby dosiahli očakávaný cieľ regulácie. Dynamická regulácia tak nepredpisuje presný postup, ako ju dodržať, a tým necháva podnikateľskému prostrediu väčšiu voľnosť. Je obzvlášť vhodná pre odvetvia ako digitálna a platformová ekonomika, ktoré sa veľmi rýchlo vyvíjajú.Pre testovanie nového typu regulácie sa využije koncept takzvaného „regulačného „sandboxu“. V rámci neho štát navrhne kontrolovaný experiment, kde môžu firmy fungovať novým spôsobom legálne, kým zamestnanci štátnej správy neustále vyhodnocujú výsledky, konzultujú so spotrebiteľmi a účastníkmi trhu a získavajú tak znalosti pre širšie iniciatívy.Posudzovanie a hodnotenie vplyvov regulácií bude postavené na využití analytických modelov veľkých dát. Využitie „veľkých dát“ bude predovšetkým komerčná záležitosť. Využitie týchto dát bude možné aj pre potreby štátu a samospráv, ale na komerčnom základe.Preferovaným spôsobom, akým bude možné dosiahnuť výrazné zmeny je zavedenie inovačných laboratórií pre rôzne sektory verejnej správy s dopadom na činností MSP. Inovačné laboratórium by malo:Riešiť problémy v danom sektore,Navrhovať zmeny politík a odporúčaní v danom sektore (napríklad na úpravu legislatívy),Navrhovať nové koncepty, pilotné projekty a experimenty,Realizovať experimenty (na úrovni regulácií by išlo o regulačné sandboxy)Monitorovať efektivitu regulačných režimov.Inovačné laboratória by mali vnášať „start-upovú“ kultúru a štýl práce do inštitúcii verejného sektora. V rámci inovačných laboratórií by mali vznikať partnerstvá medzi verejným, súkromným a akademickým sektorom a mali by tvoriť ekosystémy (resp. byť súčasťou ekosystému).Inovačné laboratória by mali vznikať vo všetkých dôležitých oblastiach, kde chceme dosiahnuť zlepšenie efektu verejných politík. Ide o pokračovanie konceptu Analytických jednotiek vo verejnej správe, ktoré sa už vo veľkej miere podarilo vytvoriť. Kým analytické jednotky sú schopné ponúknuť najmä nezávislý pohľad, kvalitné analytické materiály, hodnotenie politík a odporúčania; inovačné laboratória by mali priniesť výsledky v experimentovaní a overovaní myšlienok, ktoré budú následne pripravené na implementáciu v praxi.Dôležitým aspektom konceptu inovačných laboratórií je zabezpečenie financovania pre sľubné projekty respektíve kapitálu pre zaujímavé startupy, respektíve scaleupy, ktoré by dokázali riešiť problémy v danom sektore. |

1. http://europa.eu/rapid/press-release\_MEMO-17-1441\_en.htm [↑](#footnote-ref-2)